Oudisies: Jesus - Die Passiespel – Heyevent.co.za
Oudisies: Jesus - Die Passiespel
17 Wednesday, 17 January, 17:30
Die ATKV-tak Gemeenskapsteater en PACOFS vat vir ‘n derde maal hande om die grootste Afrikaanse gemeenskapsteaterprojek in Suid-Afrika op die planke te sit: Jesus – die passiespel. Dit sal op 23 Maart 2018 om 19:30 en 24 Maart 2018 om 10:30 en 19:30 op die planke wees in die Sand du Plessis teater.
Ons nooi alle belangstellendes om oudisies te kom aflê:
Die oudisiedatums is Woensdag 17 Januarie en Donderdag 18 Januarie 2018 by PACOFS (Studio 1) en sal telkens vanaf 17:30 geskied.
Daar is 3 ...
Daar is 3 soorte oudisies wat afgelê kan word:
1.	Voornemende akteurs/aktrises: Jy kan enige karakter uit die oudisieteks voorberei.
2.	Voornemende akteurs/aktrises wat ook ‘n solo-deel wil sing: Jy kan enige karakter uit die oudisieteks voorberei en dan kan jy ‘n lied a’ capella voorberei om tydens die oudisie te sing.
3.	Koorsangers: Jy moet ‘n lied a’ capella voorberei om tydens die oudisie te sing.
Indien jy bloot net ‘n ekstra wil wees, kan jy ons ook kontak en dan sal ons ‘n kort oudisietyd skeduleer om kennis met jou te maak.
Kontak gerus per e-pos vir Ebeth by bloemfonteingemeenskapsteater@gmail.com of vir Michelle by bloemteater@gmail.com voor/op Maandag 15 Januarie 2018 om jou plek te bespreek en ook jou oudisieteks te bekom.
Alle voornemende spelers moet bereid wees om vanaf Maandag 22 Januarie 2018 elke Maandag, Dinsdag en Donderdagaand (van 17:00-21:00) asook Saterdae (van 09:00-16:00) beskikbaar te wees vir repetisies. Aangesien dit gemeenskapsteater is, is daar geen vergoeding betrokke nie.
Sien jou daar!!!!!!!!